วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
8 มิ.ย. 2559

ภาครวมตลาดภาคเช้า
ดัชนี SET ช่วงเช้าปิดลบ 1,439.31 (-3.11 จุด,-0.22%) กรอบ 1,437 – 1,445 มูลค่าการซื้อขาย 19,776 ลบ. เรียงลำดับมูลค่าการซื้อขายรายกลุ่ม ENERG BANK TRANS CONMAT PETRO PROP ICT COMM HELTH ตามลำดับ. ตลาดภูมิภาค [Nikkei225 +0.76%][HSI -0.13%][SSE -0.12%][TAIEX +0.41%][KOSPI +0.69%] โดย SET index และตลาดหุ้นในภูมิภาคเคลื่อนไหวในกรอบแคบ โดยปัจจัยสำคัญ ได้แก่ ธนาคารกลางโลกได้ปรับลดคาดการณ์เศรษฐกิจโลกลงในปีนี้ ผสานราคาน้ำมันดิบที่ปรับตัวขึ้นต่อส่งผลบวกต่อเนื่องต่อหุ้นกลุ่มพลังงาน ส่งผลให้ Sentiment ตลาดโดยรวมเป็นกลาง
 
IMPACT (+) PTT  CPF  CMR  BIGC  LH  TASCO  PTTGC  SVH  EGCO  INTUCH  VGI  QH  JWD  PS  OISHI  PSL
IMPACT (-)  SCB  KBANK  U  SCC  MINT  BAY  PTTEP  CPALL  BH  BBL  ADVANC  TU  AOT  KTB  SPRC
 
แนวโน้มตลาดและหุ้นที่น่าสนใจ
ปิดภาคเช้า  1,439.31 (-3.11 จุด,-0.22%)
แนวโน้มขาขึ้นตามSMA5วัน ถือหรือซื้อระยะสั้นเมื่อยืน 1,436
SETวานนี้ ทดสอบไม่ผ่านแนวต้านจิตวิทยา 1,450 พร้อมปรับตัวลงด้วยแท่งเทียนสีดำเป็นสัญญาณลบ แนวโน้มปรับตัวลงทดสอบแนวรับสำคัญ 1,436 และ 1,430 เป็นจุดซื้อเล่นรอบกลับคืน โดยการแกว่งตัวยังคงแนวโน้มขาขึ้นตามความชันของSMA5วันที่ทำหน้าที่เส้นแนวรับหลัก
 
BH (ราคาปิดภาคเช้า 191.50)
ซื้อระยะสั้นแนวรับสำคัญ 193-192.50
แท่งเทียนสีขาวปิดจุดสูงที่ทดสอบยืนSMA5วันที่ทำหน้าที่เส้นแนวรับขาขึ้นเป็นสัญญาณบวก ระหว่างวันมีแนวต้าน 195.00-195.50 ผ่านยืนมั่นคงเป็นสัญญาณซื้อ มีโอกาสทดสอบแนวต้านจุดสูงเดิม 197 การผ่านยืนด้วยปริมาณกาณซื้อขายที่เพิ่มขึ้นจะเป็นการยืนยันสิ้นสุดขาลงใหญ่
 
BEM (ราคาปิดภาคเช้า 6.35)
ซื้อระยะสั้นเน้นยืน 6.20 แนวต้าน 6.50 ผ่านยืนเป็นสัญญาณซื้อ
ระยะสั้นการแกว่งตัวของแท่งเทียนอยู่ในกรอบสามเหลี่ยม และสอดคล้องกับSMA25วันที่ทำหน้าที่เส้นแนวรับขาขึ้นหลัก 6.20 การผ่านยืนและปิดตัวสูงกว่าแนวต้านจุดสูงแท่งเทียนเมื่อวานนี้ 6.50 จะเป็นสัญญาณซื้อรูปแบบ แนวต้านต่อไป 6.75 / 7.10